Tlanya ka kenya ka ho le letona ka tlase ho qala ho hlongoa tsoela pele. Ho ka nka metsotso e seng mekae. Ke kopa o ba le mamello. 21 Canada. Gantši dikgoro tša tsheko di dumelelana le taba ya gore batswadi ba na le tshwanelo ya go kgethela bana ba bona kalafo e kaonekaone. Ka dinako tše dingwe, dikgoro tše dingwe di ile tša phetha ka gore diphetho tša kalafo tša bana ba ba godilego di swanetše go hlompšha. Go bile bjalo ka April Cadoreth. Ge April a be a na le nywaga e 14, o ile a išwa sepetlele a dutla madi ka teng o šoro. Dikgwedi tše sego kae pele ga moo, o ile a tlatša karata ya Advance Medical Directive yeo go yona a bego a kgethile gore a se ke a tšhelwa madi gaešita le boemong bja tšhoganetšo. Ngaka yeo e bego e mo alafa e ile ya kgetha go hlokomologa diphetho tša April tšeo di bego di hlalositšwe gabotse gomme ya kgopela tumelelo ya kgoro ya tsheko ya gore e mo tšhele madi. O ile a tšhelwa ka kgapeletšo mapotlelo a mararo a disele tše dikhwibidu tša madi. Ka morago April o ile a swantšha seo ba mo dirilego sona le go katwa.